《朝云集句诗七言律诗 其一》
明代·孙蕡

家住钱塘东复东，偶来江外寄行踪。三湘愁鬓逢秋色，半壁残行照病容。

艳骨已成兰麝土，露华偏湿蕊珠宫。分明记得还家梦，一路寒山万木中。

作者简介：（1334—1389）广东顺德人，字仲衍，号西庵。博学工诗文。明兵下广东，蕡为何真作书请降。洪武中历虹县主簿、翰林典雅。预修《洪武正韵》。出为平原簿，坐事被逮，罚筑京师城垣。旋得释。十五年，起苏州经历，坐累戍辽东。又以尝为蓝玉题画，论死。有《西庵集》。